《太涤洞留题》
宋代·黄敏德

九锁山深断世踪，云霞堆里著瑶宫。
千年地胜身才到，一柱峰高路忽通。
据石漱泉消俗念，扪萝扣洞挹仙风。
直疑凡骨今朝换，不假金丹屡转功。

作者简介：黄敏德，号存庵。孝宗淳熙十四年（一一八七）知句容县（《景定建康志》卷二七）。宁宗开禧元年（一二○五）由福建提举市舶任罢（《宋会要辑稿》职官七四之一九）。今录诗四首。